section_heading: Golden State Warriors
paragraph_text: 24. veljače 2005. Davis je mijenjen u Golden State Warriorse u zamjenu za Speedy Claxtona i Dalea Davisa. S tadašnjim suigračem Jasonom Richardsonom stvorio je jedan od moćnih tandema na vanjskim pozicijama. Nakon neuspjeha, uprava Warriorsa je u sezoni 2006./07. na mjestu glavnog trenera zaposlila Dona Nelsona. Nelsonova ofenzivna taktika pokazala se sjajnom te je s Davisom kao vođom odveo Warriorse do doigravanja prvi puta nakon 1994. godine. U doigravanju Warriorsi su iznenađujuće svladali prvoplasirane Dallas Maverickse rezultatom serije 4-2. Tijekom te serije Davis je prosječno postizao 25 poena. U polufinalu doigravanja susreli su se s Utah Jazzom koji su ih pobijedili u pet utakmica. Njegove izvedbe u doigravanju proglašene su jednim od najboljih, a tijekom doigravanja Davis je prosječno postizao 25.3 poena, 4.5 skokova, 6.5 asistencija i 2.9 ukradenih lopti. Nakon sezone 2007./08., u kojoj Warriorsi nisu uspjeli ostvariti doigravanje, Davis je zbog problema s Nelsonom odlučio napustiti klub.